ΒΕΛΙΣΑΡΙΟΣ

Σα βόγγαε η άγια αυτοκρατορία

από τα δεινά

όταν το έθνος λύγαε από

τις επιθέσεις των Βαρβάρων

κι’ η επικράτεια ολόκληρη γονάτιζε με τ’ αλλεπάλληλα

των εχτρών χτυπήματα

πάντα σ’ αυτόν προσφεύγαν

για ν’ απαλλάξη τη χώρα από τα βάσανα

απ’ αυτόν πάλι επροσδοκούσαν

την απολύτρωση

τη σωτηρία

κι’ έπειτα;

έπειτα: πού τον ξέραν

πού τον είδανε;

έτσι

στους τελευταίους ακριβώς χρόνους της φθίνουσας περιόδου «του

’30»

αναμεσίς

στους φιλόδοξους με τ’ ακαθόριστα σχέδια

τους άγρια λυσσασμένους - παρ’ όλο το ισχνότατο των εφοδίων

τους -

για μιάν όσο μπορούσαν πλατύτερη επικράτηση

τους άγουρους - σαλιάρηδες - διακονιαρέους και κλέφτες της δό-

­ξας

ξεκίνησε νεώτατος ο Βελισάριος

παρέα με τον Ανδρέα τον Εμπειρίκο

να δημιουργήση

και να ζήση

ΝΙΚΟΣ ΕΓΓΟΝΟΠΟΥΛΟΣ

Από τη συλλογή «Στην κοιλάδα με τους Ροδώνες (1978)